**จากตำนานภูบ่อบิดที่เชื่อมโยงถึงสวนสาธารณะกุดป่อง**

**ตำบลกุดป่อง อำเภอเมืองเลย จังหวัดเลย**

บทคัดย่อ

“เมืองแห่งทะเลภูเขา สุดหนาวในสยาม ดอกไม้งามสามฤดู ถิ่นที่อยู่อริยสงฆ์ มั่นคงความสะอาด” คือคำขวัญของจังหวัดเลย ที่ชาวจังหวัดเลยทราบกันดี ถึงแม้ว่าจังหวัดเลยจะเป็นจังหวัดเล็ก ๆ แต่จุดเด่นของท้องถิ่นนี้ก็คือแหล่งท่องเที่ยวที่มีชื่อเสียงระดับประเทศ เช่น ภูกระดึง ภูเรือ ภูลมโล (นางพญาเสือโคร่ง) เชียงคาน เป็นต้น ในบทความนี้ผู้เขียนมีความสนใจที่จะทราบถึงประวัติความเป็นมาของสถานที่ท่องเที่ยวอีกแห่งหนึ่งซึ่งอยู่ในเขตเทศบาลเมืองเลย ซึ่งอยู่ห่างจากตัวเมืองเพียง 3 กิโลเมตร ก่อนหน้านี้อาจจะยังไม่เป็นที่รู้จักของนักท่องเที่ยวเท่าไหร่นัก แต่ตอนนี้ถือว่าเป็นอีกหนึ่งในหลายๆสิบแห่งสถานที่ท่องเที่ยวที่คนทั่วไปรู้จักและนิยมไปเที่ยวกัน นั่นก็คือ ภูบ่อบิดและในส่วนที่มีความเชื่อมโยงถึงสวนสาธารณะกุดป่อง เริ่มต้นจากจุดกำเนิดภูบ่อบิดที่มีเรื่องเล่า (Story) เหตุการณ์ต่าง ๆ ที่เกิดขึ้น ทั้งในเชิงวิทยาศาสตร์ (Science) และในเชิงที่เป็นความเชื่อ (Believe) สืบทอดกันมา จนถึงเรื่องราวที่มาเชื่อมโยงกันกับสวนสาธารณะกุดป่องในปัจจุบันนี้ จากการสัมภาษณ์บุคคลที่สำคัญสองท่านคือ 1. ท่านอาจารย์สัมฤทธิ์ สุภามา (อดีตผู้อำนวยการสำนักวัฒนธรรมจังหวัดเลย) และ2. คุณลุงสว่าง อภัย ปราชญ์แห่งภูบ่อบิดที่คนทั่วไปรู้กันในนาม (ลุงแว่น) ผลของการศึกษาในครั้งนี้ปรากฏว่า ผลที่ได้รับไม่แตกต่างกันเลย จึงทำให้ผู้เขียนเกิดความสนใจอยู่ 3 ประเด็น คือ 1) ประวัติความเป็นมาของภูบ่อบิด 2) เรื่องเล่าสิ่งเร้นลับที่อยู่ในถ้ำภูบ่อบิด 3) มิติเชื่อมโยมสู่กุดป่อง และ4) ภูบ่อบิดและสวนสาธารณะกุดป่องเป็นหนึ่งในสถานที่ท่องเที่ยวในตัวเมืองเลย

**คำสำคัญ**: ตำนาน ภูบ่อบิด ความเชื่อ กุดป่อง จังหวัดเลย